The Stone Roses

The Stone Roses – anglų roko grupė iš Mančesterio, susiformavusi 1983 m. Grupė laikoma vienu pirmųjų ir svarbiausiųjų „Madchester“ judėjimo vardų, o garsiausią jos sudėtį sudarė vokalistas Ian Brown, gitaristas John Squire, bosistas Mani ir būgnininkas Reni.

Debiutinis grupės albumas „The Stone Roses“ išleistas 1989 m. ir susilaukė didžiulio pasisekimo tiek komerciškai, tiek kritiškai ir yra laikomas vienu geriausiu visų laikų britų albumu. Antrasis grupės albumas „Second Coming“ išleistas 1994 m. ir susilaukė vidutiniškų įvertinimų. 1996 m. spalį grupė išsiskyrė.Larkin, Colin (ed.) (1998) The Virgin Encyclopedia of Indie & New Wave, Virgin Books, 

2011 m. spalio 18 d., spaudos konferencijos metu, „The Stone Roses“ paskelbė apie atsikūrimą ir kitais metais vyksiantį pasaulinį koncertinį turą. Grupė taip pat planavo ir trečiajį albumą, tačiau išleido vos du naujus singlus. 2013 m. birželį išleistas dokumentinis filmas „The Stone Roses: Made of Stone“, kuriame vaizduojamas grupės atsikūrimas. „The Stone Roses“ antrąkart išsiskyrė 2017 m. birželį, tačiau to oficialiai nepatvirtino iki 2019 m.

 Grupės nariai
 Paskutinė sudėtis 
 Ian Brown – vokalas, perkusija 
 John Squire – gitara, pritariamasis vokalas 
 Reni  – būgnai, perkusija, pritariamasis vokalas 
 Mani  – bosinė gitara 

 Buvę nariai 
 Pete Garner – bosinė gitara 
 Andy Couzens – ritminė gitara, pritariamasis vokalas 
 Simon Wolstencroft – būgnai 
 Rob Hampson – bosinė gitara 
 Cressa  – šokėjas 
 Robbie Maddix – būgnai, pritariamasis vokalas 
 Nigel Ipinson – klavišiniai, pritariamasis vokalas 
 Aziz Ibrahim – gitara 

 Diskografija 
 The Stone Roses (1989)
 Second Coming (1994)

 Šaltiniai 

 Nuorodos 


Kategorija:Anglijos roko atlikėjai